**Normatīvo aktu projektu grozījumi saistībā ar SIA “Standartizācijas, akreditācijas un metroloģijas centrs” reorganizēšanas procesā iesaistīto institūciju juridiskā statusa maiņu sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projektu mērķis ir normatīvā regulējuma pielāgošana, ņemot vērā SIA “Standartizācijas, akreditācijas un metroloģijas centrs” reorganizēšanu, kuras rezultātā tika izveidota valsts aģentūra “Nacionālais akreditācijas birojs” un valsts sabiedrība ar ierobežotu atbildību “Latvijas standarts” |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekti (turpmāk – noteikumu projekti) izstrādāti pēc Ekonomikas ministrijas iniciatīvas pamatojoties uz Ministru kabineta 2017.gada 4.aprīļa sēdē izskatītā informatīvā ziņojumu “Par priekšlikumu sniegšanu par turpmāko rīcību saistībā ar SIA “Standartizācijas, akreditācijas un metroloģijas centrs” reorganizēšanu” (prot.Nr.18 42.§). **Papildus precizēts deleģējums Ministru kabineta 2007.gada 3.aprīļa noteikumiem Nr. 231 “Noteikumi par gaistošo organisko savienojumu emisijas ierobežošanu no noteiktiem produktiem”.** |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2017.gada 4.aprīļa sēdē tika izskatīts informatīvais ziņojums “Par priekšlikumu sniegšanu par turpmāko rīcību saistībā ar SIA “Standartizācijas, akreditācijas un metroloģijas centrs” reorganizēšanu” (prot.Nr.18 42.§), kurš paredz minētās kapitālsabiedrības reorganizācijas gaitu, kuras galarezultātā tiek izveidota valsts aģentūra “Latvijas Nacionālais akreditācijas birojs”, kura turpinās pildīt nacionālās akreditācijas institūcijas funkcijas un valsts sabiedrība ar ierobežotu atbildību “Latvijas standarts” (turpmāk – LVS), kas pildīs nacionālās standartizācijas institūcijas funkcijas.Ar Ministru kabineta 2018.gada 27.februāra rīkojumu Nr. 70 “Par valsts sabiedrības ar ierobežotu atbildību “Latvijas Nacionālais akreditācijas birojs” pārveidi par valsts aģentūru “Latvijas Nacionālais akreditācijas birojs” (prot.13 36.§) tika noslēgta valsts sabiedrības ar ierobežotu atbildību “Latvijas Nacionālais akreditācijas birojs” pārveide par valsts aģentūru “Latvijas Nacionālais akreditācijas birojs”.Ņemot vērā minēto, SIA “Standartizācijas, akreditācijas un metroloģijas centrs” reorganizāciju ir nepieciešams veikt izmaiņas normatīvajos aktos, kuros ir dotas atsauces uz SIA “Standartizācijas, akreditācijas un metroloģijas centrs” un to struktūrvienībām, lai nodrošinātu normatīvā regulējuma atbilstību aktuālajai situācijai. Šobrīd nacionālās akreditācijas institūcijas funkcijas deleģētas Valsts aģentūrai “Latvijas Nacionālais akreditācijas birojs” un ir noteiktas ar Ministru kabineta 2018.gada 27.februāra noteikumiem Nr.111 “Valsts aģentūras “Latvijas Nacionālais akreditācijas birojs” nolikums”. Savukārt Ministru kabineta 2008.gada 16.decembra noteikumi Nr.1059 ”Noteikumi par atbilstības novērtēšanas institūciju novērtēšanu, akreditāciju un uzraudzību” (turpmāk – Noteikumi Nr.1059) nosaka, ka valsts aģentūra “Latvijas Nacionālais akreditācijas birojs” ir nacionālā akreditācijas institūcija Parlamenta un Padomes 2008. gada 9. jūlija Regulas (EK) Nr. 765/2008 ar ko nosaka akreditācijas un tirgus uzraudzības prasības attiecībā uz produktu tirdzniecību un atceļ Regulu (EEK) Nr. 339/93 (turpmāk – Regula) izpratnē un veic atbilstības novērtēšanas institūciju akreditāciju kā arī tiek noteikta atbilstības novērtēšanas institūciju akreditācijas kārtība.Līdz ar iepriekš minēto normatīvo aktu projektos nepieciešams aizstāt SIA “Standartizācijas, akreditācijas un metroloģijas centrs” un to struktūrvienību nosaukumu ar atsauci uz Noteikumiem Nr.1059. Šāda pieeja nodrošinās, ka pie turpmākām institūcijas reorganizācijām nebūs jāprecizē normatīvie akti dēļ institūcijas nosaukuma maiņas.Pašlaik nacionālās standartizācijas institūcijas funkcijas ir deleģēts pildīt valsts sabiedrībai ar ierobežotu atbildību “Latvijas standarts”. Standartizācijas likuma 7.panta 1 daļas 1.apakšpunktā ir noteikts, ka standartizāciju Latvijā veic nacionālā standartizācijas institūcija. Līdz ar to, lai nākotnē nebūtu jāveic grozījumi attiecībā uz nosaukumu maiņu, tad ar šiem grozījumiem tiek lietots vienots nacionālās standartizācijas institūcijas nosaukums. Šādu pieeju Ekonomikas ministrija pielieto jau patlaban sniedzot atzinumus par citu ministriju izstrādātajiem noteikumu projektiem, kuros ir minēts vēsturiskais SIA “Standartizācijas, akreditācijas un metroloģijas centrs” nosaukums, ņemot vērā Ministru kabineta 2016.gada 21.septembra rīkojumā Nr.534 “Par konceptuālo ziņojumu "Par Latvijas nacionālās standartizācijas sistēmas pilnveidošanu"”(prot. Nr. 46 35. §) iekļauto redakcionālo tiesību normu piemēru attiecībā uz piemērojamo standartu publicēšanas kārtību.Ņemot vērā iepriekš minētajā rīkojumā noteikto šobrīd notiek darbs pie Standartizācijas likuma izstrādes.Līdz ar iepriekš minēto normatīvo aktu projektos nepieciešams aizstāt SIA “Standartizācijas, akreditācijas un metroloģijas centrs” un to struktūrvienību nosaukumu ar atsauci uz aprakstošu nosaukumu - nacionālo standartizācijas institūciju. Šāda pieeja nodrošinās, ka pie turpmākām institūcijas reorganizācijām nebūs jāprecizē normatīvie akti dēļ institūcijas nosaukuma maiņas.Ekonomikas ministrija ir identificējusi vairākus normatīvos aktus, kuros veikti grozījumi saistībā ar iepriekšminētās institūcijas statusa maiņu un līdz ar to sagatavoti šādi (kopumā 23) noteikumu projekti:1) Grozījums Ministru kabineta 2010.gada 19.janvāra noteikumos Nr.57 “Noteikumi par kuģu pretapaugšanas sistēmu izmantošanu”;2) Grozījumi Ministru kabineta 2010.gada 9.februāra noteikumos Nr.113 “Kravas celtņu tehniskās uzraudzības kārtība”;3) Grozījumi Ministru kabineta 2010.gada 16.februāra noteikumos Nr.137 “Cilvēku celšanai paredzēto pacēlāju tehniskās uzraudzības kārtība”;4) Grozījumi Ministru kabineta 2010.gada 16.februāra noteikumos Nr.138 “Noteikumi par katliekārtu tehnisko uzraudzību”;5) Grozījumi Ministru kabineta 2004.gada 25.marta noteikumos Nr.173 “Kārtība, kādā no akcīzes nodokļa atbrīvo atsevišķus tabakas izstrādājumus”;6) Grozījumi Ministru kabineta 2010.gada 2.marta noteikumos Nr.195 “Liftu drošības un tehniskās uzraudzības noteikumi”;7) Grozījumi Ministru kabineta 2008.gada 25.marta noteikumos Nr.195 “Mašīnu drošības noteikumi”;8) Grozījums Ministru kabineta 2009.gada 3.marta noteikumos Nr.211 “Spirta denaturēšanas un denaturētā spirta aprites kārtība”;9) Grozījums Ministru kabineta 2007.gada 3.aprīļa noteikumos Nr.231 “Noteikumi par gaistošo organisko savienojumu emisijas ierobežošanu no noteiktiem produktiem”;10) Grozījums Ministru kabineta 2006.gada 28.marta noteikumos Nr.235 “Veterinārās prasības cūku sugas dzīvnieku spermas tirdzniecībai citās Eiropas Savienības dalībvalstīs un ievešanai no trešajām valstīm, kā arī mājas cūku sugas dzīvnieku spermas sagatavošanas centra reģistrācijas kārtība”;11) Grozījums Ministru kabineta 2010.gada 23.marta noteikumos Nr.290 “Farmaceitu profesionālās kvalifikācijas sertifikātu izsniegšanas, pārreģistrēšanas un anulēšanas kārtība”;12) Grozījums Ministru kabineta 2010.gada 30.marta noteikumos Nr.319 “Noteikumi par kvalitātes prasībām svaigpienam, kas paredzēts siera ražošanai ar nogatavināšanas laiku vismaz 60 dienas”;13) Grozījumi Ministru kabineta 2006.gada 25.aprīļa noteikumos Nr.339 “Noteikumi par prasībām bīstamo ķīmisko vielu un ķīmisko preparātu (produktu) uzglabāšanas rezervuāru projektēšanai, uzstādīšanai, par to atbilstības novērtēšanas kārtību un tirgus uzraudzību”;14) Grozījumi Ministru kabineta 2002.gada 3.septembra noteikumos Nr.398 “Prasības laboratoriju darba kvalitātei un laboratoriju inspicēšanai”;15) Grozījumi Ministru kabineta 2002.gada 3.septembra noteikumos Nr.400 “Darba aizsardzības prasības drošības zīmju lietošanā”;16) Grozījums Ministru kabineta 2006.gada 13.jūnija noteikumos Nr.475 “Virszemes ūdensobjektu un ostu akvatoriju tīrīšanas un padziļināšanas kārtība”;17) Grozījums Ministru kabineta 2006.gada 27.jūnija noteikumos Nr.529 “Veterinārās prasības buļļu spermas tirdzniecībai Eiropas Savienības dalībvalstīs un ievešanai no trešajām valstīm”;18) Grozījumi Ministru kabineta 2006.gada 27.jūnija noteikumos Nr.535 “Lauksaimniecībā vai mežsaimniecībā izmantojamo traktoru, piekabju un to sastāvdaļu atbilstības novērtēšanas noteikumi”;19) Grozījums Ministru kabineta 2009.gada 17.jūnija noteikumos Nr.538 “Autotransporta līdzekļu cisternu bīstamo kravu pārvadāšanai tehniskās uzraudzības kārtība”;20) Grozījumi Ministru kabineta 2009.gada 17.jūnija noteikumos Nr.539 “Bīstamo kravu pārvadāšanai pa dzelzceļu paredzēto cisternu un konteineru atbilstības novērtēšanas noteikumi”;21) Grozījums Ministru kabineta 2005.gada 30.augusta noteikumos Nr.662 “Akcīzes preču aprites kārtība”;22) Grozījums Ministru kabineta 2005.gada 18.oktobra noteikumos Nr.782 “Noteikumi par mazgāšanas līdzekļu būtisko prasību ievērošanas uzraudzību”;23) Grozījumi Ministru kabineta 2009.gada 25.augusta noteikumos Nr.953 “Sašķidrinātās naftas gāzes balonu uzpildes staciju tehniskās uzraudzības kārtība”.2018.gada 21.jūnija Valsts sekretāru sanāksmē (Prot. Nr.24 24.§) atbalstīts ierosinājums, lai mazinātu normatīvismu un iedibinātu vienotu praksi gadījumos, kad tiek veiktas izmaiņas institūcijas nosaukumā, precīzu institūcijas nosaukumu minēt vienā normatīvajā aktā, bet citos saistītajos normatīvajos aktos – aprakstošu nosaukumu.**Noteikumu projekts precizē Ministru kabineta 2007.gada 3.aprīļa noteikumu Nr.231 “Noteikumi par gaistošo organisko savienojumu emisijas ierobežošanu no noteiktiem produktiem” izdošanas tiesisko pamatu. Šobrīd deleģējumā norādīts, ka projekts "izdots saskaņā ar likuma "Par piesārņojumu" 11. panta otrās daļas 12. punktu un ceturto daļu un Ķīmisko vielu likuma 12. panta trešo daļu un 16. panta pirmo daļu". Ņemot vērā to, ka Ķīmisko vielu likuma 12. panta trešā daļa ir izslēgta ar 2012. gada 24. maija likumu "Grozījumi Ķīmisko vielu likumā", tad nepieciešams grozīt minēto norādi, svītrojot atsauci uz 12.panta trešu daļu. Iepriekš Ķīmisko vielu likuma 12.panta trešā daļa noteica, ka ķīmisko vielu un maisījumu iepakošanas un marķēšanas kārtību nosaka Ministru kabinets.****Ķīmisko vielu likuma 16.panta pirmā daļa nosaka, ka Ministru kabinets nosaka īpašus ierobežojumus vai aizliegumus attiecībā uz darbībām ar atsevišķām ķīmiskajām vielām vai maisījumiem, vai citiem materiāliem, kuri satur šīs ķīmiskās vielas vai maisījumus vai ir apstrādāti ar šīm ķīmiskajām vielām vai maisījumiem. Tā kā darbības ar ķīmiskajām vielām vai maisījumiem ietver arī ķīmisko vielu vai maisījumu iepakošanu (tai skaitā, prasības par iepakojuma marķēšanu), tad nav nepieciešams atsevišķi veidot pantu, kas paredz Ministru kabinetam noteikt marķēšanas prasības produktiem, kas rada gaistošos organiskos savienojumus.**  |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Nacionālā akreditācijas institūcija (valsts aģentūra “Latvijas Nacionālais akreditācijas birojs”) un atbilstības novērtēšanas institūcijas, kā arī sabiedrībā ar ierobežotu atbildību “Latvijas standarts” un standartizācijā iesaistītās institūcijas |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | 23 tiesību aktu projekti, kas uzskaitīti anotācijas I sadaļas 2.punktā |
| 2. | Atbildīgā institūcija | Ekonomikas ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar, jo grozījumi noteikumu projektos nemaina pastāvošo tiesiskā regulējuma kārtību un neparedz jaunas politiskās iniciatīvas |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts aģentūra “Latvijas Nacionālais akreditācijas birojs” un valsts sabiedrība ar ierobežotu atbildību “Latvijas standarts” |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts neietekmēs nacionālās akreditācijas institūcijas un nacionālās standartizācijas institūcijas funkciju un uzdevumu apjomu |
| 3. | Cita informācija | Nav |

Ministru prezidenta biedrs,

ekonomikas ministrs A. Ašeradens

Vīza:

Valsts sekretārs Ē.Eglītis

Freibergs N., 67013268

Normunds.Freibergs@em.gov.lv